Canvi de dates, per Nadal, en el Mercat ambulant Extraordinari de Burjassot
2025-07-24

Donar servei als ciutadans i ciutadanes de Burjassot en dates tan assenyalades i, al mateix temps, poder gaudir de dos dies de festa tan familiars com són el dia de Nadal i el Dia d’Any Nou és el que tenen per davant els comerciants del Mercat Extraordinari de Burjassot que, habitualment, munten les seues parades, en la Plaça de l’Ajuntament del municipi i els seus carrers adjacents, en els matins dels dimecres. Així, aquest nadal, per caure dimecres el 25 de desembre, Nadal, i l’1 de gener, Any Nou, el Mercat Extraordinari es muntarà el diumenge 22 i el diumenge 29 de desembre.

Aquest canvi extraordinari de dates, iniciativa de la regidoria de Comerç i Mercats, que dirigeix Rosa Coca, facilitarà la conciliació entre l’activitat comercial, tan important en aquestes dates, amb la importància de poder gaudir en família de jornades tan destacades. L’activitat del Mercat Extraordinari dels dimecres a Burjassot tornarà a la normalitat el dimecres 8 de gener.